Soovitused kohalikele omavalitsustele Ida-Eesti uuringu alusel

|  |  |  |
| --- | --- | --- |
| Koostatud  | projekti nimi  | koostajad  |
| 15. märts 2018Estonia, Tallinn | *Old Guys Say Yes To Community* 16-204-021604KA2-AR-9/16 | Iris Pettai (Tallinna Ülikool)Tiina Tambaum (Tallinna Ülikool)Reeli Sirotkina (Tallinna Ülikool)Sirje Plaks (Andras) |

|  |
| --- |
| avaldatud  |
| Juuli 2018 |  |  |

|  |  |  |
| --- | --- | --- |
|  |  |  |

**2 sotsiokultuurliste ja majanduslike tingimuste kirjeldus**

Eestis elab 1,3 miljonit inimest. Elanikkonna tihedus on 30 in/km². Alates 1990. aastast on Eesti elanikkond kahanenud 16%, seda negatiivseloomuliku iibe ja välisrände saldo tõttu. Eesti rahvastikust moodustavad 68,7% [eestlased](https://et.wikipedia.org/wiki/Eestlased%22%20%5Co%20%22Eestlased) ning suurimaks vähemusrahvuseks on [venelased](https://et.wikipedia.org/wiki/Venelased%22%20%5Co%20%22Venelased) (25,1%). Vähemalt 65-aastaseid inimesi oli 2017. aastal rahvastikus 19%. Aasta 2017. alguse seisuga oli Eestis umbes 417 000 pensionäri, mis hõlmab 31,7% rahvastikust.

**Rahvastiku sooline jaotus on naiste poole kaldu**. Kuni 45. eluaastani on naisi meestest vähem, kuid vanusrühmas 55-64 on naiste-meeste suhe 1,32 , 65-85 on suhe 1,94 ja 85+ rahvastikus on mehi vaid veidi üle viiendiku. Suur naiste hulk vanemates vanuserühmades tuleneb meeste lühemast oodatavast elueast (aastal 2015 meestel 73,1 ja naistel 81,5 aastat). Oodatav eluiga pikeneb mõlemal sool ja meestel kiiremini. Võrreldes Euroopa Liidu keskmiste näitajatega on Eesti meeste keskmine eluiga ligi kuus ning naistel kaks aastat madalam. Tervena elatud aastate arvus on lõhed veel suuremad – kui Euroopa Liidus keskmiselt elatakse tervena 61–62 aastat, siis keskmine Eesti naine elab tervena 58 ning mees vaid 54 aastat.

**Eestis on jõukuselt 22-l kohal EL-s.** SKP ostujõu standard elaniku kohta oli 2014.aastal 20 900, misEL-i keskmisest moodustas 76%. Samas kuulub Eesti Euroopa ebavõrdseimate riikide esikümnesse, sest elanikkonna vaeseima ja rikkaima viiendiku sissetulekute vaheline erinevus on jätkuvalt 5,7 korda,

**75+ vanuses inimesed elavad peamiselt pensionist** (keskmine vanaduspension oli 2017. aastal 409 eurot) 50-74 aastaste puhul on 38% jaoks regulaarseks sissetulekuallikaks peale pensioni ka palk või tulu ettevõtlusest (alampalk oli 2014.aastal 470 eurot ja keskmine brutopalk 1224 ). 59% 50-74 aastastest vanemaealistest peab oma leibkonna toimetulekut rahuldavaks (sh 11% täiesti rahuldavaks) ning ebarahuldavaks 41% (sh 11 täiesti ebarahuldavaks).[[1]](#footnote-1)

**Eesti vanemaealistel on kõrgem haridustase kui EL-i 28 liikmesriigi vanemaealistel keskmiselt,** Eurostat-i andmetel. 2014. aastal oli Eesti 55–74aastastest inimestest kolmanda taseme haridusega 35,4% (EL-i keskmine 19,1%) Vanusrühmas 55–74 on suurimal osal (44%) teise taseme haridus ja esimese taseme haridus ligi viiendikul. Eesti 55–74-aastastest inimestest osaleb hariduses või enesetäiendamises 3,8%, samas kui EL-i 28 riigi keskmine on 4,8%.

**Pooled vanemaealistest elavad kaheliikmelistes leibkondades ning 30% elab üksi.** Eakate hulgas on üksi elavaid inimesi oluliselt enam: kui 50–74-aastastest elab üksi 24%, siis 75- aastastest või vanematest juba 49%. Paljudes Euroopa riikides, samuti Eestis, on mitme põlvkonna kooselamine asendunud ühepereleibkondade levikuga. Laiendatud perekond, kus koos elab üle kahe põlvkonna, on Eestis suhteliselt haruldane – neid on ainult 4%.

**59% kõigist vanemaealistest elab kortermajades**, **23% ühepereelamutes ja 12% talumajades .**  58% omab eluruumi tervikuna ise, 16%-l juhtudest kuulub see mõnele leibkonnaliikmele, 15%-l juhtudest on kaasomandis ja 10%-l juhtudest kuulub kellelegi teisele (kas isikule, organisatsioonile, riigile või kohalikule omavalitsusele).

92% vanemaealistest, vanuses 50–74-aastat, kasutab tavamobiiltelefoni või nutitelefoni.[[2]](#footnote-2) Ligipääs internetiühendusele kas arvuti- või nutitelefoni kaudu on 62%-l. Regulaarseid internetikasutajaid on vanema ealinkonna seas, eriti vanemate meeste seas vähem kui Euroopas keskmiselt (SHARE).

**3 UUritud piirkonna tugevused ja nõrkused**

**Ida-Virumaa asetseb Eesti kirdeosas** piirnedes Soome lahe ja Venemaaga ning Peipsi järve ja Lääne-Virumaaga. Ida-Viru läbib Tallinn–Peterburi maantee ja raudtee. Narvas asub Eesti (Euroopa Liidu) ja Venemaa piiripunkt. **Administratiivne keskus on Jõhvi linn**. Jõhvist Tallinnasse on 165 km ja Peterburi 250 km.

**Ida-Virumaal elab ligikaudu 144 000 inimest asustustihedusega** 43,1 elanikku km² kohta . Mehed moodustavad elanikkonnast 46% ja naised 54%. Inimesi vanuses 65+ on 23%. Rahvaarvu poolest Ida-Virumaa Eesti kolmas maakond ja pindalalt viies maakond.

**Ida-Virumaa on ennekõike tööstuspiirkond**. Seal asuvad [põlevkivikaevandused](https://et.wikipedia.org/wiki/P%C3%B5levkivi%22%20%5Co%20%22P%C3%B5levkivi) ja põlevkivi töötlevad ettevõtted ning Eesti suurim elektrijaam. Narvas oli pikka aega olulisel kohal [Kreenholmi riidemanufaktuur](https://et.wikipedia.org/wiki/Kreenholmi_Manufaktuur%22%20%5Co%20%22Kreenholmi%20Manufaktuur), mis pankrotistus 2010. aastal ja 570 töötajat jäid tööta. **Ida-Virumaal** toodetakse peaaegu kogu Eestis tarbitav elektrienergia.

**Ida-Virumaa on viimastel aastatel paistnud teiste Eesti maakondade seas silma oma majandusliku arenguga** (regionaalse SKP kasv on Ida-Virumaal olnud üks Eesti kiiremaid). Samuti onpalgatööst teenitavate sissetulekute kasv olnud kõige kiirem Eestis aastatel 2007–2017. Uusiinvesteeringuid on tehtud nii maakonnale traditsioonilises põlevkivitööstuses kui teistestööstusharudes, hüppe on teinud logistika-transpordisektor (näiteks Sillamäe sadama kaudutehtavate vedude on maht kasvanud alates sadama avamisest 2005. aastal 2013. aastaks kaheksa miljoni tonnini aastas) ja jaekaubandus (Ida-Virumaa suuremates linnades on viimastel aastatel avatud mitmeid kaubanduskeskusi), jõudsalt arenevad ka turism ja teenindus. Mitmetest edusammudest hoolimata on **Ida-Virumaa jäänud teistest maakondadest maha mitmete** **sotsiaalmajanduslike näitajate poolest**.

**Ida-Virumaa on Eesti üks kiiremini kahaneva ja vananeva rahvastikuga piirkondi.** Statistikaameti prognooside järgi väheneb aastaks 2040 maakonna rahvaarv veel 27% võrra. Alla 14-aastaste laste ja noorte osatähtsus rahvastikus on vaid 14%, see on Eestis madalaim. Prognooside kohaselt võib see aastaks 2040 kahaneda 10%-ni. Seetõttu on ka tööturusurve indeks ebasoodsaim Eestis – lähima kümne aasta jooksul lahkub tööturult vanuse tõttu rohkem inimesi, kui sinna siseneb (kuus uut tööealist inimest iga kümne pensionile mineja kohta).

**Ida-Virumaa omapära on ka** **eestlaste väike osatähtsus rahvastikus**. 2011. aasta rahvaloenduse andmeil on maakonna elanike seas eestlasi 19%, linnades on eestlaste osatähtsus veelgi väiksem – Narvas ja Sillamäel 5%, Kohtla-Järvel 16%. Suhteliselt väike eesti keele kõnelejate arv muudab keeruliseks siduda piirkond tugevamini muu Eestiga.

**Kõrge on pensionäride osakaal, a**astal 2017 moodustasid nad 43,2% elanikkonnast. Pensionäridest 67% on vanaduspensionärid ja 33% töövõimetuspensionärid.

**Ida-Virumaal on Eesti kõrgeim tööturult kõrvalejäänute ning töötuse määr** 2017. aastal oli tööga hõivatuid vaid 54% maakonna tööealisest rahvastikust ning töötuse määr oli üks suuremaid Eestis - 13,5%. Võrreldes muu Eestiga on Ida-Virumaa tööjõud suhteliselt paikne. Üle 80% Ida-Viru töötajatest töötab 2011. aasta rahvaloenduse andmetel kodumaakonnas ning välismaal töötajaid on 3%. Kuna ajalooliselt on tegemist tööstuspiirkonnaga, on hõivatus tööstussektoris Eesti kõrgeim.

**Ida-Virumaal on ka Eesti** **kõrgeim suhtelises vaesuses elavate inimeste osakaal,** 2013. aastal oli see ligi 31% elanikest. Suhteline vaesus ja sellest tulenev vilets elukvaliteet on eriti terav probleem just Ida-Virumaa linnades. Lähtudes ainult registreeritud kuritegude arvust, on Ida-Virumaa elukeskkonna turvalisus Eesti madalaim.

Ida-Eesti (ja samamoodi Lõuna-Eesti) valdade arengukavade analüüsist näeme järgmist:

* Kõik kohalikud omavalitsused on nimetanud eesmärgina tagada kõigi vajalike sotsiaalteenuste kättesaadavuse eakatele inimestele, mida kohalikud omavalitsused peavad sotsiaalhoolekande seaduse kohaselt pakkuma. Vanemaid inimesi nimetatakse sageli puuetega inimesteks, kes vajavad sotsiaalteenuseid.
* Mõnedes arengukavades mainitakse ka vanemate inimeste kaasamist kogukondlikesse tegevustesse, seda läbi kogunemispaikade loetelu: puuetega inimeste kojad, pensionäride liidud ja ühingud ning päevakeskused.
* Kõikide valdade seisukoht on, et elanikkonna vananemine on probleem ning mõnes neist peetakse lahenduseks sotsiaalsete eluruumide väljaarendamist. Arengukavades ei mainita vanemaid mehi ja seetõttu ei käsitleta nende aktiivset osalemist ühiskonnas. Tundub, et need inimesed üldse ei eksisteeri!

Kokkuvõttes, piirkondlikud arengukavad vanemaid elanikke kui kodanikke omaette sihtgrupina ei näe.

Piirkondi iseloomustab asjaolu, et paljud vanemad inimesed ja meie vastajad on elanud seal kogu oma elu või vähemalt aastakümneid. Seetõttu tunnevad nad end kogukonna täisliikmena.

Vanemate meeste peamine nõrkus on nende tervislik seisund. Tõsiste tervisepiirangute korral ei saa mehed sõita ja seetõttu on kodust väljapääs väga problemaatiline. Eestit iseloomustavad alad on hajaasustatud, mistõttu sündmusi ja ettevõtmisi korraldatakse sageli kodudest eemal ja ilma korraldatud transpordita on meestel võimatu kogukonnaelus osaleda.

Perekond on vanemate inimeste jaoks oluline. Kui vanem inimene ei saa oma täiskasvanud lastega kontakti hoida, nt. piiratud e-oskuste tõttu; on olukord tema jaoks traumaatiline. Üks objektiivne põhjus, miks vanemad mehed on eraldunud noorematest pereliikmetest on nooremate põlvkondade liikumine maalt linna ja Eestis välismaale. Viimasel juhul on ainus kanal regulaarseks suhtlemiseks internet ja oskuste puudumine toob kaasa perekonnaühenduse katkemise.

Osasid vanemaid mehi iseloomustab sotsiaalsete oskuste piiratus. Neil meestel on oma varasema elukutse tõttu (kaevur, veoautojuht jne) vähem suhtlemiskogemust kui näiteks naistel, kes on pidanud ameteid, mis nõuavad pidevat suhtlust.

Vanemate meeste (ja nende kaudu naiste) elu mõjutab alkoholiga liialdamine.

**4 THE LIST OF PRESENT AND/OR PREDICTABLE PROBLEMS ELICITED/EVALUATED FROM THE research**

|  |  |  |
| --- | --- | --- |
|  |  |  |
| Halb tervis ja pikad järjekorrad eriarstidele.  |  |  |
| Transpordi puudumine või ebapiisavus. Bussid sõidutavad hommikul inimesi tööle ja kooli ning õhtul tagasi. Seetõttu peaksid inimesed, kes tahavad sõita näiteks kooriproovi, veetma transpordis tunde. Sageli pole bussi oodates kuskil olla sest puuduvad isegi varjualused. |  |  |
| Suur töökoormus kodus. Noored on ära kolinud ja kogu majapidamise eest vastutavad vanad. Pole energiat millegi muuga tegelemiseks. |  |  |
| Naised on meestest aktiivsemad ja tegevused, mida piirkonnas pakutakse, on suunatud naistele. Praktiliselt puuduvad tegevused, mis oleksid atraktiivsed meestele.  |  |  |
| Teave pakutavate tegevuste kohta ei jõua sihtgrupini. Põhjus on kas vale sihtrühma valik või sihtgrupile ebasobivad infokanalid. (Näiteks arvutikursuseid reklaamitakse internetis, samas kui need on vajalikud inimestele, kellel ei ole arvutioskused ja kellel puudub internetiühendus.) |  |  |
|  |  |  |

**5 soovitused**

Kohalik omavalitsus peab kujundama kogukonna identiteeti, mis hõlmab muu hulgas vanemaid mehi. Omavalitsus peab leidma ühe ühise nimetaja, mis aitab luua kogukonnatunnet kohalike inimeste seas, kellel puudub ühine minevikukogemus.

Ida-Eestis olemasolevad tegevused, mis on suunatud eakatele inimestele (peamiselt vanematele naistele), peaksid kaasama ka vanemaid mehi. Üks võimalik viis on miniülesannete pakkumine. Näiteks on vanemate meestega võrreldes vähem vanemaid naisi, kellel on juhiload. Aktiivsete liikmete sõidutamine võib olla esimene samm, mis liidaks meest rühmaga.

Sport, liikumine ja füüsiline aktiivsus

Vanemad mehed on huvitatud lauatennise mängimisest, kuid Jõhvis on vaid mõned mängulauad ja maapiirkondades pole neid üldse. Igas kogukonnaruumis võiks püsti panna tenniselauad või muud siseruumides kasutatavad spordivahendid. Korraldada tuleb erineva tasemega vanemaealiste inimeste võistlusi.

Vanemad mehed, kellel on autod, kipuvad neid igapäevasõitudeks (nt arst, pood) liigselt kasutama, neid tuleb julgustada rohkem liikuma. Mehi, kes kasutavad liikumisabivahendeid (jalutuskepp, rulaator), tuleb eraldi julgustada võimalikult palju liikuma. Tuleb korraldada teadlikkuse tõstmise kampaaniaid.

Kohalik kultuuritöö

Vanemaid inimesi tuleb vaadelda kohaliku kultuuritöö vahendina. Nende (kunagised) hobid ja kogud võivad olla unikaalne materjal interaktiivsete näituste tegemiseks. Koostöös kohalike koolidega võivad vanemad inimesed esitada ja luua veebipõhiseid arhiive oma tähendusrikastest esemetest (reisid, tööelu, isiklik elu jne); nende lood võivad olla kontsertide ja mängude ideeallikaks. Vanemate meeste loovust ja leiutamisvõimet tuleb tutvustada laiemale kogukonnale. Tuleks asutada meeste liikumise kohalike omavalitsuste (rahaline) toetusfond.

Töö

Nii nagu vanemate inimeste jaoks on olemas spetsiaalne Airbnb, võib ka Eesti eakatele pakkuda töömudeleid, mis sobivad nende (kodusema) elustiiliga. Eestis saab vanemate inimeste töövahendussüsteemi toetada e-platvorm Letsworkabit ja ärikonto kadud. Üles saaks ehitada vanemaealiste-Uberi koos keskusega, mida juhivad vabatahtlikud vanemaealised (nagu tuletõrjeüksused).

Vintakteenuste vahendamine: vanemate meeste oskuste infopunkt, kust kogukonna liikmed saavad neid rakendada või õppida neid meestelt.

Vabatahtlike pakutav üksi elevate inimeste kontrollkõne teenus. Teenus seisneb igapäevases kontaktivõtus, et üksi elavad saaksid vestelda kellegagi regulaarselt.

On aeg alustada põlvkondadevahelise koostöö teadliku korraldamisega (PVK)

PVK eeldused on ühised ruumid ja osaliste ühised eesmärgid. Vanemad osalejad peavad tundma, et mõnes valdkonnas on nad noorte suunajad, aga ka vastupidi. Kõigil osapooltel peab olema võimalus jagada oma oskusi, teadmisi ja / või kogemusi. Mõlemad pooled on omavahel kokku leppinud. PVK-d saab korraldada perekondlike sidemete (nt noored koos sõpradega) baasil ning geograafiliste piirkondade / ühiste hobide / ühiste elukogemuste vm alusel.

Koolitused ja teadmiste jagamine

Vanemate inimeste ühiskondlikus tegevuses osalemise võimaluste hulk on kitsas või ebamugav, mistõttu kogukonna juhtidele tuleb pakkuda koolitusi, nõustamist ja ajurünnakuid, et tõsta nende oskusi ja modifitseerida oma töö- ja tegevuspõhimõtteid.

Vanemate meeste ja naiste nõustamine, kuidas alustada klubitegevust (oskuste ja kogemuste puudumine oli peamine põhjus, miks V-küla vanemate meeste klubi idee ei läinud käima. Kui meestel oleks olnud teadlikkust ja rohkem oskusi, oleks see õnnestunud.) Traditsioonilisi kogunemisi, nagu klassikaaslaste kokkutulekud või endiste kolleegide kokkusaamisi, saab arendada edasi ja täiendada uute ideede ja vormidega. Sellised kohtumised on sageli ainsad suhtlusvõrgud vanematele meestele väljaspool perekonda. Nad osalevad nendel regulaarsetel kokkusaamistel, kuid paljud hindavad neid igavateks.

Nooremate töötavate meeste nõustamine, kuidas planeerida enda järkjärgulist pensionile jäämist, et vältida pensionieelikuna ületöötamist.

Vanemate meeste partnerite kursused, kuidas olla abikaasa aktiveerija.

Tuleb pakkuda vanemate meeste kommunikatsiooni- ja ettevõtmiskoolitusi: kuidas vältida ja kuidas juhtida stressi; kuulamisoskused, kuidas reageerida agressiivsele suhtlusstiilile jne. Perekondlike suhete nõustamine, sealhulgas oskused suhete juhtimiseks ja nautimiseks laiendatud perekonnaliikmetega (lapselapsed, endised pojad ja endised väimehed ja miniad). Vanemate inimeste seas tuleb parandada üldist teadlikkust kaasaegsetest peremudelitest ja sotsiaalsetest suhetest.

Tuleb pakkuda väljaõpet, kuidas pensionile minekuks võtta uusi rolle. Kuidas loobuda otsustaja rollist; kuidas olla tavaspetsialist valdkondades, mida mees varem juhtis; kuidas meeskonnatööd teha.

Perearstide koolitus vanemate meeste sotsiaalse tervise toetamiseks.

Vanemate meeste koolituskursuste ideed: vabatahtliku töö olemuse tutvustamine; töö vanemate meeste stereotüüpidega nooremate suhtes („noored ei tee midagi tasuta” jmt). Pensionieelikute ja pensinäride klubi üksteise kogemusnõustamiseks ja muutuste ellu kutsumiseks käitumises: arutelud sotsiaalete suundumuste teemadel, uute eesmärkide püstitamine, rakendusvõimaluste arutamine (nt Amway, osalemine kohalikus omavalitsuses jmt).

Kommunikatsiooni nõuanded

Kohaliku omavalitsuse töötajad ja organisatsioonide juhid peavad olema teadlikud tõketest ja riskidest, millega nad võivad kokku puutuda, püüdes aktiveerida vanemaid kohalikke mehi. Selline ilmselge soovitus tuleneb asjaolust, et vanemad mehed on liigitatult passiivseks.

On vaja isiklikku lähenemist, ei ole vaja oodata vanematelt meestelt kohest reageerimist; aega ja raha tuleb investeerida, et veenda vanemaid inimesi olema sotsiaalselt aktiivsemad.

Tuleb sisse tuua põhimõte „elu on seiklus vaatamata vanusele“.

Õppetegevuste sihtgruppi tuleks käsitleda taasalustajatena, mitte järgijatena.

Kõik tegevused peavad olema suunatud paaridele mitte üksikisikutele (partnerid, sõbrad, pereliikmete paarid).

1. Vanemaealiste ja eakate toimetuleku uuring 2015. TNS EMOR, PRAXIS.lk.53-58 [↑](#footnote-ref-1)
2. Ülevaate koostamisel on kasutatud järgmist allikat: Eesti Statistika Kvartalikiri,3/2017. Statistikaamet.Tallinn.2017 [↑](#footnote-ref-2)